आदरणीय अभिभावक/हेरचाहकर्ता,

शिक्षा तथा प्रशिक्षण विभाग (Department of Education and Training) ले बाढीबाट प्रभावित भिक्टोरियाका विद्यालयका विद्यार्थीहरूलाई सहयोग प्रदान गर्दैछ।

घर र/वा सामानहरू बाढीबाट क्षतिग्रस्त भएका परिवारहरूले आफ्नो घरपरिवारका प्रत्येक विद्यालय पढ्ने विद्यार्थीलाई आवश्यक निम्न लगायतका अध्ययन सामाग्रीहरू बदल्नको लागि सहायता प्राप्त गर्न सक्छन्:

* पोशाकहरू
* जुत्ता
* ल्यापटप
* ल्यापटप राख्ने झोला
* इन्टरनेट डाटा सिम
* स्टेशनरी (लेख्ने सामग्री) प्याक
* क्याल्कुलेटर
* हेडफोनहरू
* काममा लगाउने जुत्ता
* काममा लगाउने लुगा
* स्विमवियर र सामानहरू
* सनस्क्रिन

निम्न कुराहरूद्वारा प्रभावित $1,200 सम्म मूल्य भएका वस्तुहरू प्रतिस्थापन गर्न प्रत्येक विद्यार्थीलाई सहयोग उपलब्ध छ:

* घरको नोक्सान वा क्षति; र/वा
* सामग्री / सामानहरूको नोक्सान वा क्षति

**कसरी आवेदन दिने**

कृपया सहयोगको लागि आफ्नो अनुरोध दर्ता गर्न शिक्षा तथा प्रशिक्षण विभाग (Department of Education and Training) को हटलाइन 1800 338 663 मा सम्पर्क गर्नुहोस्। यो हटलाइन नम्बर बिहान 8.30 देखि बेलुका 6.00 सम्म सोमबार देखि शुक्रबार खुला छ। भिक्टोरियाको सरकारी, क्याथोलिक र स्वतन्त्र (निजी) विद्यालयका विद्यार्थीहरूलाई सहायता प्रदान गरिनेछ।

अनुरोध प्रक्रिया अनुरूप, अनुरोधको लागि फोन गर्दा तपाईंलाई निम्न जानकारी सोधिनेछ:

* थर
* घरको सम्पर्क विवरणहरू जस्तै, ठेगाना, फोन, इमेल
* प्रभाव जस्तै, घर, सामग्री/सामानमा हानी वा क्षति
* भिक्टोरियाको विद्यालयको नाम (हरू)
* तपाईंको घरपरिवारमा विद्यालय जाने उमेरका विद्यार्थीहरूको संख्या

हटलाइन कर्मचारीले तपाईंको अनुरोध विवरणहरू सम्बन्धित अधिकारीलाई पठाउनेछन् जसले तपाईंलाई तपाईंको विद्यालय मार्फत सहयोग उपलब्ध गराउने व्यवस्था गर्नेछन्।

बाढी प्रभावित परिवारहरूको लागि अन्य सहयोग र जानकारीको लागि कृपया [शिक्षा तथा तालिम विभागको वेबसाइट](https://www.vic.gov.au/flood-event-support-children-students-and-families) मा जानुहोस्।

सरकारी विद्यालयमा जाने विद्यार्थीहरू भएका परिवारहरूका लागि 131 450 मार्फत दोभाषेहरू उपलब्ध छन्।

भवदीय

प्रधानाध्यापक